Sárvár
Sárvár čita se Šarvar (njemački: Kotenburg ili Rotenturm an der Raab) je grad na zapadu Mađarske od 14,716 stanovnika, koji administrativno podpada pod Županiju Vas.

Geografske karakteristike

Sárvár leži duž obje obale rijeke Rabe, udaljen 26 km istočno od administrativnog centra Szombathelya.

Historija

naselje je prvi put dokumentirano 1192  kao mjesto zemljanog zamka, kog su podigli Ugari da zaštite svoje granice. 
Sve do 1280. bio je vlasništvo ugarskih kraljeva, a nakon feudalne anarhije njime je ovladala porodica Kőszegi.
Sársziget  (kako se tad zvao) je 1328. kraljevskom poveljom dobio status grada.
Početkom 16. vijeka udajom je postao vlasništvo porodice Nádasdy. Oni su gradom vladali do 1671., a tad je postao feud porodice Drašković.

Za austrijsko-turskih ratova - 1532. Osmanlije su bezuspješno opsjedale Sárvár.

Sárvár je 1871. izgubio status grada, ali je te iste godine do njega stigla  željeznica, pa se počeo industrijski razvijati, 1895. podignuta je 
 šećerana, a 1904. tvornica celuloze (viskoze). 

U sklopu istražnih bušenja za naftom -  1961., pronađen je termalni izvor, pa se odtad mjesto počelo razvijati kao terme. 

Sárvár je 1968. ponovno dobio status grada.

Pobratimski gradovi 

 , Seini
 , Ferrara
 , Steinheim an der Murr
 , Uherské Hradiště
 , Ferrara
 , Novi Sad

Izvori

Vanjske veze 

 Službene stranice Sárvára 

Gradovi u Mađarskoj
Naselja u Županiji Vaš